Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: Az atomenergiáról szóló 1996. évi CXVI. törvény (Atv.)
Paragraph Index: 58

(2) A szintentartó szakirányú képzés keretében oktatni kell a munkakör betöltéséhez szükséges alapvető ismereteket, továbbá ismertetni kell a nukleáris létesítmény rendszereiben, berendezéseiben, az írásos utasításokban, az eljárásrendekben végrehajtott, illetve az üzemeltetési tapasztalatok (beleértve a bekövetkezett, illetve más létesítménynél megtörtént és tanulságok levonását lehetővé tevő üzemzavarokat is) hasznosítása eredményeként szükségesnek tartott és megvalósított változásokat. A Biztonsági Jelentésben az atomerőművi munkavállalók meghatározott munkaköreiben foglalkoztatottak részére szimulátoros gyakorlatot is kell tartani.

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes